CELEX: 32020D1006(01)
Language: el
Date: 2020-09-30 00:00:00
Title: Αποφαση Του Συμβουλιου της 30 Σεπτεμβρίου 2020 για τον διορισμό ενός μέλους του Διοικητικού Συμβουλίουτου Ευρωπαϊκού Οργανισμού Χημικών Προϊόντων 2020/C 330/02

6.10.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  C 330/2
               
            
         ΑΠΟΦΑΣΗ ΤΟΥ ΣΥΜΒΟΥΛΙΟΥ
         της 30 Σεπτεμβρίου 2020
         για τον διορισμό ενός μέλους του Διοικητικού Συμβουλίουτου Ευρωπαϊκού Οργανισμού Χημικών Προϊόντων
         (2020/C 330/02)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων καθώς και για την τροποποίηση της οδηγίας 1999/45/EΚ και για την κατάργηση του κανονισμού (ΕΟΚ) αριθ. 793/93 του Συμβουλίου και του κανονισμού (ΕΚ) αριθ. 1488/94 της Επιτροπής καθώς και της οδηγίας 76/769/ΕΟΚ του Συμβουλίου και των οδηγιών της Επιτροπής 91/155/ΕΟΚ, 93/67/ΕΟΚ, 93/105/ΕΚ και 2000/21/ΕΚ (1), και ιδίως το άρθρο 79,
         Εκτιμώντας τα ακόλουθα:
         
                     (1)
                  
                  
                     Το άρθρο 79 του κανονισμού (ΕΚ) αριθ. 1907/2006 προβλέπει ότι το Συμβούλιο διορίζει έναν εκπρόσωπο από κάθε κράτος μέλος ως μέλος του Διοικητικού Συμβουλίου του Ευρωπαϊκού Οργανισμού Χημικών Προϊόντων («το Διοικητικό Συμβούλιο»).
                  
               
                     (2)
                  
                  
                     Με απόφαση της 17ης Δεκεμβρίου 2018 το Συμβούλιο διόρισε ένα μέλος του Διοικητικού Συμβουλίου του Ευρωπαϊκού Οργανισμού Χημικών Προϊόντων (2).
                  
               
                     (3)
                  
                  
                     Η κροατική κυβέρνηση ενημέρωσε το Συμβούλιο για την πρόθεσή της να αντικαταστήσει τον εκπρόσωπό της στο Διοικητικό Συμβούλιο και υπέβαλε υποψηφιότητα για νέο εκπρόσωπο ο οποίος θα πρέπει να διορισθεί για την περίοδο από την 1η Οκτωβρίου 2020 έως την 1η Οκτωβρίου 2024,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η κα Dubravka Marija KREKOVIĆ, κροατικής υπηκοότητας, γεννηθείσα την 11η Αυγούστου 1973, διορίζεται μέλος του Διοικητικού Συμβουλίου του Ευρωπαϊκού Οργανισμού Χημικών Προϊόντων σε αντικατάσταση του κου Bojan VIDOVIĆ, για την περίοδο από την 1η Οκτωβρίου 2020 έως την 1η Οκτωβρίου 2024.
         
         
            Άρθρο 2
            Η παρούσα απόφαση τίθεται σε ισχύ την ημερομηνία της έκδοσής της.
         
         
            Βρυξέλλες, 30 Σεπτεμβρίου 2020.
            
               
                  Για το Συμβούλιο
               
               
                  Ο Πρόεδρος
               
               M. ROTH
            
         
         
            (1)  ΕΕ L 396 της 30.12.2006, σ.1.
         
            (2)  Απόφαση του Συμβουλίου, της 17ης Δεκεμβρίου 2018, για τον διορισμό ενός τακτικού μέλους στο Διοικητικό Συμβούλιο του Ευρωπαϊκού Οργανισμού Χημικών Προϊόντων (ΕΕ C 460/11 της 21.12.2018, σ. 11).